﻿လံာ်ယိၤနါ. Jonah 1

1 Now the word of Yahweh came to Jonah the son of Amittai, saying,
1 ယွၤအကလုၢ်ဘၣ် စီၤအမံးတဲၤ အဖိခွါ စီၤယိၤနါ ဒီးစံးဝဲဒၣ်,

2 “Arise, go to Nineveh, that great city, and preach against it, for their wickedness has come up before me.”
2 ဂဲၤဆၢထၢၣ် လဲၤဆူ နံၤနဝ့, ဝ့ၢ်ဖးဒိၣ်တဖျၢၣ်န့ၣ်, ဒီးကိးထီၣ် တၢ်ထီဒါအီၤ တက့ၢ်. အဂ့ၢ်ဒ်အံၤ, အတၢ်ဒဲးဘးန့ၣ် ထီၣ်ဘး လၢယမဲာ်ညါလီၤ.

3 But Jonah rose up to flee to Tarshish from the presence of Yahweh. He went down to Joppa, and found a ship going to Tarshish; so he paid its fare, and went down into it, to go with them to Tarshish from the presence of Yahweh.
3 ဘၣ်ဆၣ်ဒီး စီၤယိၤနါ ဂဲၤဆၢထၢၣ် ဒ်သိးအကဃ့ၢ်တၢ် လၢယွၤအမဲာ်ညါ ဆူတၢ်ၡံၣ်, ဒီးလဲၤဝဲဆူ ယၤဖိၤအပူၤ, ဒီးထံၣ်န့ၢ် ကဘီတဘ့ၣ်လဲၤဆူတၢ်ၡံၣ်, ဒီးအဟ့ၣ်အဘူး အလဲ, ဒီးလဲၤလီၤ လၢအပူၤ ဒ်သိးအကလဲၤတၢ် ဒီးပှၤတဖၣ်ဆူတၢ်ၡံၣ် လၢယွၤအမဲာ်ညါလီၤ.

4 But Yahweh sent out a great wind on the sea, and there was a mighty storm on the sea, so that the ship was likely to break up.
4 ဒီးယွၤ မၢလီၤ ကလံၤဖးဒိၣ် ဆူပီၣ်လဲၣ်, ဒီးကလံၤမုၢ်ထီၣ် လၢပီၣ်လဲၣ်ပူၤ, ဒီးကဘီဘူး ဒီးအကဟးဂီၤလီၤ.

5 Then the mariners were afraid, and every man cried to his god. They threw the cargo that was in the ship into the sea to lighten the ship. But Jonah had gone down into the innermost parts of the ship, and he was laying down, and was fast asleep.
5 ဒီးပှၤကဘီဖိ ပျံၤတၢ်, ဒီးကိးပသူထီၣ်ဝဲ တဂၤဆူအကစၢ်အအိၣ်, တဂၤဆူအကစၢ်အအိၣ်, ဒီးတ့ၢ်လီၤကွံာ် တၢ်ဖိတၢ်လံၤ လၢကဘီပူၤဆူပီၣ်လဲၣ်ပူၤ, ဒ်သိးအကဖှံထီၣ်ဝဲလီၤ. မ့မ့ၢ် စီၤယိၤနါ လဲၤနုာ်တ့ၢ်ဆူ ကဘီအဒၢးပူၤ ဒီးမံဝဲဖဲန့ၣ်, ဒီးမံသပ့ၤဝဲလီၤ.

6 So the shipmaster came to him, and said to him, “ What do you mean, sleeper? Arise, call on your God ! Maybe your God will notice us, so that we won’t perish.”
6 ဒီးပှၤကဘီအခိၣ် လဲၤဝဲဆူ အအိၣ်, ဒီးစံးဝဲဒၣ်, နမံသပ့ၤမ့ၢ် အဘၣ်မနုၤလဲၣ်. ဂဲၤဆၢထၢၣ် ကိးထီၣ် နကစၢ် တက့ၢ်. ဘၣ်တဘၣ် ကစၢ်တဂၤန့ၣ် ကမၤတၢ် လၢပဂီၢ် ဒ်သိးပသုတတုၤ လၢတၢ်ဟးဂီၤ တဂ့ၤလီၤ.

7 They all said to each other, “ Come, let us cast lots, that we may know who is responsible for this evil that is on us.” So they cast lots, and the lot fell on Jonah.
7 ဒီးပှၤတဖၣ်န့ၣ် စံးဝဲဒၣ် တဂၤဒီးတဂၤ, ဖးသကိးတၢ် ဒ်သိးပကသ့ၣ်ညါ လၢတၢ်အၢအံၤ ဘၣ် ပှၤလၢမတၤမတၤ တဂၤအဃိန့ၣ် တက့ၢ်. ဒီးဖးဝဲ, ဒီးဘၣ် စီၤယိၤနါလီၤ.

8 Then they asked him, “ Tell us, please, for whose cause this evil is on us. What is your occupation? Where do you come from? What is your country? Of what people are you?”
8 ဒီးအဝဲသ့ၣ် စံးဘၣ်အီၤ, တၢ်အၢအံၤဘၣ် ပှၤလၢမတၤ မတၤတဂၤ အဃိလဲၣ်, ဒုးနဲၣ် ပှၤတက့ၢ်. ဒီးနမၤတၢ်မနုၤလဲၣ်, ဒီးနဟဲလၢလဲၣ်, ဒီးနမ့ၢ်မတၤအကီၢ်ဖိလဲၣ်, ဒီးနမ့ၢ် ပှၤမတၤကလုာ်လဲၣ်.

9 He said to them, “ I am a Hebrew, and I fear Yahweh, the God of heaven, who has made the sea and the dry land.”
9 ဒီးစံးဝဲဒၣ်, ယမ့ၢ် ပှၤဧ့ၤဘြံၤဖိ, ဒီးယပျံၤယွၤ, မူခိၣ် အကစၢ် လၢအတ့လီၤ ပီၣ်လဲၣ် ဒီးခိလီၤ.

10 Then were the men exceedingly afraid, and said to him, “ What is this that you have done?” For the men knew that he was fleeing from the presence of Yahweh, because he had told them.
10 ဒီးပှၤတဖၣ်န့ၣ် ပျံၤတၢ် နးနးကလဲာ် ဒီးစံးဝဲဒၣ်, နမၤတၢ်အံၤမ့ၢ် မနုၤတမံၤလဲၣ်. (အဂ့ၢ်ဒ်အံၤ, ပှၤတဖၣ်သ့ၣ်ညါဝဲ လၢအဃ့ၢ်တၢ် လၢယွၤအမဲာ်ညါလီၤ. အဂ့ၢ်ဒ်အံၤ, အဝဲဒၣ် စံးဘၣ်တ့ၢ်အီၤလီၤ.)

11 Then they said to him, “ What shall we do to you, that the sea may be calm to us?” For the sea grew more and more stormy.
11 ဒီးစံးလၢအီၤ, ဒ်သိး ပီၣ်လဲၣ် ကအိၣ်ဂၢၢ်တပၢၢ် လၢပဂီၢ်ဒီး, ပဘၣ်မၤနၤ လၢမနုၤတမံၤလဲၣ်. (အဂ့ၢ်ဒ်အံၤ, ပီၣ်လဲၣ်လပီ စံၣ်စုးဝဲ, ဒီးကလံၤမုၢ်တွၤ အိၣ်ဝဲလီၤ.)

12 He said to them, “ Take me up, and throw me into the sea. Then the sea will be calm for you; for I know that because of me this great storm is on you.”
12 ဒီးအဝဲဒၣ် စံးဘၣ်အီၤ, ဟံးထီၣ်ယၤ, ဒီးတ့ၢ်လီၤကွံာ် ယၤဆူ ပီၣ်လဲၣ်ပူၤတက့ၢ်. ဒီးပီၣ်လဲၣ် ကအိၣ်ဂၢၢ်တပၢၢ် လၢသုဂီၢ်လီၤ. အဂ့ၢ်ဒ်အံၤ, ယသ့ၣ်ညါ လၢကလံၤမုၢ်တွၤအံၤ ဘၣ်သု လၢယဃိလီၤ.

13 Nevertheless the men rowed hard to get them back to the land; but they could not, for the sea grew more and more stormy against them.
13 ဘၣ်ဆၣ်ဒီး ပှၤတဖၣ်န့ၣ် ကၢၢ်တၢ် ဆူၣ်ဆူၣ်ကလဲာ် ဒ်သိးအကထိးထီၣ် လၢခိလီၤ. ဒီးမ့ၢ်ပီၣ်လဲၣ်လပီ စံၣ်စုး ဒီး ကလံၤမုၢ်တွၤ အိၣ်ဝဲဒီး, မၤတသ့ဘၣ်,

14 Therefore they cried to Yahweh, and said, “ We beg you, Yahweh, we beg you, don’t let us die for this man’s life, and don’t lay on us innocent blood; for you, Yahweh, have done as it pleased you.”
14 ဒီးကိးထီၣ်ယွၤ ဒီးစံးဝဲဒၣ်, ပဃ့ကညးနၤယွၤဧၢ, ပဃ့ကညးနၤ, မ်ပသုတတုၤ လၢတၢ်ဟးဂီၤ လၢပှၤတဂၤအံၤအသး အဃိတဂ့ၤ. ဒီးပာ် တၢ်သွံၣ် လၢအတၢ်ဒဲးဘး တအိၣ်ဘၣ် လၢပလိၤတဂ့ၤ. အဂ့ၢ်ဒ်အံၤ, နဲဒၣ်ယွၤဧၢ, နမၤတၢ် လၢအဘၣ်နသးလီၤ.

15 So they took up Jonah, and threw him into the sea; and the sea ceased its raging.
15 ဒီးဟံးထီၣ် စီၤယိၤနါ, ဒီးတ့ၢ်လီၤကွံာ်အီၤ ဆူပီၣ်လဲၣ်ပူၤ, ဒီးပီၣ်လဲၣ်အိၣ်ဂၢၢ်တပၢၢ်လီၤ.

16 Then the men feared Yahweh exceedingly; and they offered a sacrifice to Yahweh, and made vows.
16 ဒီးပှၤကညီတဖၣ်န့ၣ်, ပျံၤ ယွၤဒိၣ်မးလီၤ. ဒီးလုၢ်ယွၤ လၢတၢ်လုၢ်, ဒီးဆိၣ်လီၤအသး လၢအကမၤဘူၣ်တၢ်လီၤ.

17 Yahweh prepared a great fish to swallow up Jonah, and Jonah was in the belly of the fish three days and three nights.
17 ဒီးယွၤ ကတဲာ်ကတီၤတ့ၢ် ညၣ်ဖးဒိၣ်တဘ့ၣ် ဒ်သိးအကယူၢ်လီၤကွံာ် စီၤယိၤနါလီၤ. ဒီးစီၤယိၤနါ အိၣ်ဝဲ လၢညၣ်ဖးဒိၣ် အဟၢဖၢပူၤန့ၣ် သၢနံၤ ဒီးသၢနၤလီၤ.

လံာ်ယိၤနါ. Jonah 2

1 Then Jonah prayed to Yahweh, his God, out of the fish’s belly.
1 ဒီးစီၤယိၤနါ ဘါထုကဖၣ် ယွၤ လၢညၣ်အဟၢဖၢပူၤ, ဒီး စံးဝဲဒၣ်,

2 He said, “ I called because of my affliction to Yahweh. He answered me. Out of the belly of Sheol I cried. You heard my voice.
2 လၢယဘၣ် တၢ်နးတၢ်ဖှီၣ်န့ၣ် ယကိးထီၣ်ယွၤ, ဒီးစံးဆၢယၤလီၤ. လၢပျုၤပူၤ အဟၢဖၢပူၤန့ၣ် ယကိးပသူထီၣ်လီၤ. နကနၢ်ဟူ ယကလုၢ်လီၤ.

3 For you threw me into the depths, in the heart of the seas. The flood was all around me. All your waves and your billows passed over me.
3 ဒီးနတ့ၢ်လီၤကွံာ်ယၤ လၢထံယိာ်ပူၤ, လၢပီၣ်လဲၣ်အသးကံၢ်ပူၤ, ဒီးထံကျိအိၣ်ဝးတရံးယၤ, ကယဲၢ်နလပီဝါခိၣ်, ဒီးနလပီမုၢ် ဟဲကျၢၢ်ဘၢ ယၤလီၤ.

4 I said, ‘I have been banished from your sight; yet I will look again toward your holy temple.’
4 တုၤနုၤတဘျီ, ယစံး, တၢ်ဟီထီၣ်ကွံာ်ယၤ လၢနမဲာ်ညါ, ဘၣ်ဆၣ်ဒီး ယကကွၢ်ကဒီးဆူ နနူၢ်စီဆှံအအိၣ်လီၤ.

5 The waters surrounded me, even to the soul. The deep was around me. The weeds were wrapped around my head.
5 ထံလုၣ်ဘၢယၤ, ထံယိာ်ပူၤ အိၣ်ဝးတရံး ယၤ, ဆှဲန့ၣ် ဘိၣ်ထီၣ် ယခိၣ်,

6 I went down to the bottoms of the mountains. The earth barred me in forever: yet have you brought up my life from the pit, Yahweh my God.
6 ယလဲၤလီၤဆူ ကစၢၢ်အခီၣ်ထံး, ဟီၣ်ခိၣ်အနီၣ်ဘိ ကးတံာ်ဃာ် ယၤ လီၤထူလီၤယိာ်လီၤ. ဘၣ်ဆၣ်ဒီး နဒုးဟဲထီၣ် ယသးသမူ လၢတၢ်ဟးဂီၤအပူၤ, ယွၤ ယကစၢ်ဧၢ.

7 “When my soul fainted within me, I remembered Yahweh. My prayer came in to you, into your holy temple.
7 တုၤတၢ်လုၣ်ဘၢယသးဒီး, ယသ့ၣ်နီၣ်ထီၣ်က့ၤ ယွၤ လီၤ. ဒီးယဘါထုကဖၣ် တၢ်ဟဲနုာ် လၢနအိၣ်ဆူ နနူၢ်စီဆှံ အပူၤလီၤ.

8 Those who regard lying vanities forsake their own mercy.
8 ပှၤလၢအတိၢ်န့ၢ်လီတၢ် အတၢ်ကလီကလီန့ၣ် လဲၤသဒၣ် အတၢ်ဘျုးတၢ်ဖှိၣ်ဒၣ်ဝဲလီၤ.

9 But I will sacrifice to you with the voice of thanksgiving.
9 မ့မ့ၢ်ယဲဒၣ်အံၤ ယကလုၢ်နၤ လၢတၢ်လုၢ်အိၣ်ဒီး တၢ်စံးထီၣ်ပတြၢၤ အကလုၢ် လီၤ.

10 I will pay that which I have vowed. Salvation belongs to Yahweh.”
10 တၢ်လၢယဆိၣ်တၢ်န့ၣ် ယကမၤလီၤ. တၢ်အုၣ်က့ၤခီၣ်က့ၤတၢ်န့ၣ် အိၣ်ဒီးယွၤလီၤ.

11 Yahweh spoke to the fish, and it vomited out Jonah on the dry land.
11 ဒီးယွၤမၤလိာ် ညၣ်တဘ့ၣ်န့ၣ် ဒီးအတၢ်ဘှိးထီၣ်ကွံာ် စီၤယိၤနါ လၢခိလီၤ.

လံာ်ယိၤနါ. Jonah 3

1 The word of Yahweh came to Jonah the second time, saying,
1 ဒီးယွၤအကလုၢ်ဘၣ် စီၤယိၤနါ ခံဘျီတဘျီ ဒီးစံးဝဲဒၣ်,

2 “Arise, go to Nineveh, that great city, and preach to it the message that I give you.”
2 ဂဲၤဆၢထၢၣ် လဲၤဆူ နံၤနဝ့, ဝ့ၢ်ဖးဒိၣ်တဖျၢၣ်န့ၣ်, ဒီးကိးထီၣ်အီၤ လၢတၢ်လၢယမၤလိာ်နၤ တက့ၢ်.

3 So Jonah arose, and went to Nineveh, according to the word of Yahweh. Now Nineveh was an exceedingly great city, three days’ journey across.
3 ဒီးစီၤယိၤနါ ဂဲၤဆၢထၢၣ်, ဒီးလဲၤဝဲဆူ နံၤနဝ့ ဒ်ယွၤအကလုၢ်အသိးန့ၣ်လီၤ. ဒီးနံၤနဝ့မ့ၢ် ဝ့ၢ်ဖးဒိၣ်တဖျၢၣ် လၢကစၢ်အမဲာ်ညါ, သၢနံၤလဲၤကျဲလီၤ.

4 Jonah began to enter into the city a day’s journey, and he cried out, and said, “In forty days, Nineveh will be overthrown!”
4 ဒီးစီၤယိၤနါ လဲၤဆိတနံၤလဲၤကျဲဆူဝ့ၢ်ပူၤ, ဒီးကိးထီၣ်ဝဲ ဒီးစံးဝဲဒၣ်, အိၣ်ဒံး အနံၤလွံၢ်ဆံ ဒီးနံၤနဝ့ ကဘၣ် တၢ်မၤဟးဂီၤကွံာ်အီၤလီၤ.

5 The people of Nineveh believed God; and they proclaimed a fast, and put on sackcloth, from their greatest even to their least.
5 ဒီးပှၤနံၤနဝ့ဖိန့ၣ် နာ်ယွၤ, ဒီးကိးထီၣ် တၢ်ဒုၣ်တၢ်အီၣ်, ဒီးသိးထီၣ်ထၢၣ် အတၢ်ကံးညာ်, လၢအဒိၣ်ပၢၢ် လၢအဆံးလီၤ.

6 The news reached the king of Nineveh, and he arose from his throne, and took off his royal robe, covered himself with sackcloth, and sat in ashes.
6 ဒီးတၢ်ကတိၤတုၤဘၣ် နံၤနဝ့ အစီၤပၤ, ဒီးအဝဲဒၣ် ဂဲၤဆၢထၢၣ် လၢအလီၢ် ပစိာ်အဖီခိၣ်, ဒီးဘ့ၣ်ကွံာ် စီၤပၤ အကူအသိး, ဒီးကျၢၢ်ဘၢအသး လၢထၢၣ် အတၢ်ကံးညာ်, ဒီးဆ့ၣ်နီၤဝဲ လၢဖၣ်ဆါအကျါ,

7 He made a proclamation and published through Nineveh by the decree of the king and his nobles, saying, “Let neither man nor animal, herd nor flock, taste anything; let them not feed, nor drink water;
7 ဒီးစီၤပၤ ဒီးအပဒိၣ်ဖးဒိၣ်တဖၣ် မၤလိာ်တၢ် သတးဒီး, ပှၤကိးထီၣ်တၢ် လၢနံၤနဝ့ ဒီဝ့ၢ်ညါအပူၤ, ဒီးစံးဝဲဒၣ်, ပှၤကညီမ့ၢ်ဂ့ၤ, ဆၣ်ဖိကီၢ်ဖိမ့ၢ်ဂ့ၤ, ဂီၤဘုၣ်ဂီၤဖံးမ့ၢ်ဂ့ၤ, သိ ဒီးမဲာ်တဲးလဲး မ့ၢ်ဂ့ၤ, မ်အသု တအီၣ်ကွၢ်တၢ် နီတမံၤတဂ့ၤ. မ်အသု တအီၣ်အဆၣ်, ဒီးအသု တအီထံ တဂ့ၤ.

8 but let them be covered with sackcloth, both man and animal, and let them cry mightily to God. Yes, let them turn everyone from his evil way, and from the violence that is in his hands.
8 မ်ပှၤကညီဒီး ဆၣ်ဖိကီၢ်ဖိ အိၣ်ကျၢၢ်ဘၢအသး ဒီးထၢၣ်အတၢ်ကံးညာ်, ဒီးမ်အကိးပသူထီၣ်ဆူ ယွၤတက့ၢ်, ဒီးမ်အဃၣ်ကွံာ်အသး လၢအကျဲအၢ ဒီးလၢအဂုာ်ဆူၣ်ပျီဆူၣ်တၢ် လၢအအိၣ်ဝဲ လၢအစုပူၤန့ၣ် တက့ၢ်.

9 Who knows whether God will not turn and relent, and turn away from his fierce anger, so that we might not perish?”
9 ဘၣ်တဘၣ် ယွၤကဃၣ်အသး, ဒီးပီၢ်ယၢ်လီၤက့ၤအသး, ဒီးဃၣ်ကွံာ်အသး လၢအသးကဲၤထီၣ်, ဒ်သိးပသု တတုၤ လၢတၢ်ဟးဂီၤတဂ့ၤန့ၣ်, မ့ၢ်မတၤ သ့ၣ်ညါ တဂၤလဲၣ်.

10 God saw their works, that they turned from their evil way. God relented of the disaster which he said he would do to them, and he didn’t do it.
10 ဒီးယွၤထံၣ်ဘၣ် အမၤတၢ်တဖၣ် လၢအဃၣ်ကွံာ်အသး လၢအကျဲအၢလီၤ. ဒီးယွၤ ပီၢ်ယၢ်လီၤက့ၤအသး လၢတၢ်အၢ လၢအစံး လၢသါကမၤအီၤ, ဒီးတမၤဘၣ်ဝဲဘၣ်.

လံာ်ယိၤနါ. Jonah 4

1 But it displeased Jonah exceedingly, and he was angry.
1 ဒီးစီၤယိၤနါ အသူၣ်ကိၢ်အသးဂီၤ ဒိၣ်မး, ဒီးအသးထီၣ်ဝဲလီၤ. ဒီးဘါထုကဖၣ် ယွၤ ဒီးစံးဝဲဒၣ်,

2 He prayed to Yahweh, and said, “ Please, Yahweh, wasn’t this what I said when I was still in my own country? Therefore I hurried to flee to Tarshish, for I knew that you are a gracious God, and merciful, slow to anger, and abundant in loving kindness, and you relent of doing harm.
2 ယွၤဧၢ, အဝဲအံၤမ့ၢ် ယကလုၢ် လၢယအိၣ်ဒံး လၢယကီၢ်ဒၣ်ယဲအပူၤ, တမ့ၢ်ဘၣ်ဧါ. မၤသးဒ်န့ၣ်ဒီး ယဃ့ၢ်ဆိ လၢနမဲာ်ညါ ဆူတၢ်ၡံၣ်လီၤ. အဂ့ၢ်ဒ်အံၤ, ယသ့ၣ်ညါ လၢနမ့ၢ်ကစၢ် လၢအသးကညီၤတၢ်, ဒီးသးအိၣ်တၢ်, လၢအသးထီၣ်ကီ, ဒီးအဘျုးအဖှိၣ်အိၣ်အါ, ဒီးနပီၢ်ယၢ်ဒၣ်နသး လၢတၢ်အၢအဂ့ၢ်လီၤ.

3 Therefore now, Yahweh, take, I beg you, my life from me; for it is better for me to die than to live.”
3 ဒီးခဲကနံၣ်အံၤ ယွၤဧၢ, ဟံးန့ၢ် ယသးသမူ လၢယၤတက့ၢ်. အဂ့ၢ်ဒ်အံၤ, ယသံဂ့ၤန့ၢ် ယမူတက့ၢ်လီၤ.

4 Yahweh said, “Is it right for you to be angry?”
4 ဒီးယွၤ စံးဘၣ်အီၤ, နသးထီၣ်န့ၣ် ဂ့ၤစ့ၢ်ကီးဧါ.

5 Then Jonah went out of the city, and sat on the east side of the city, and there made himself a booth, and sat under it in the shade, until he might see what would become of the city.
5 ဒီးစီၤယိၤနါ ဟးထီၣ် လၢဝ့ၢ်ပူၤဆူခိ, ဒီးဆ့ၣ်နီၤဝဲ လၢဝ့ၢ် လၢမုၢ်ထီၣ်တခီ, ဒီးမၤထီၣ်ဒဲတဖျၢၣ်, ဒီးဆ့ၣ်နီၤဝဲ လၢအပူၤ လၢအကဒုပူၤ တုၤအကထံၣ်ဘၣ်တၢ် လၢအကမၤအသး လၢဝ့ၢ်န့ၣ်လီၤ.

6 Yahweh God prepared a vine, and made it to come up over Jonah, that it might be a shade over his head, to deliver him from his discomfort. So Jonah was exceedingly glad because of the vine.
6 ဒီးယွၤကတဲာ်ကတီၤ မာ်တိတထံး, ဒီးဒုးဒိးထီၣ်အီၤ လၢစီၤယိၤနါအဖီခိၣ်, ဒ်သိးအကလီၤကဒု လၢအခိၣ်, ဒီးမၤပူၤဖျဲးအီၤ ဒီးတၢ်အၢလီၤ. ဒီးစီၤယိၤနါ သးခု လၢမာ်တိအဃိ ဒိၣ်မးလီၤ.

7 But God prepared a worm at dawn the next day, and it chewed on the vine, so that it withered.
7 ဒီးမုၢ်ဆ့ၣ်ထီၣ်တနံၤ လၢဂီၤဂီၤန့ၣ် ယွၤကတဲာ်ကတီၤ တၢ်ဖိဃၢ်တဘိ, ဒီးအတၢ်အီၣ်မာ်တိ, ဒီးအလၣ်လီၤဘဲဝဲလီၤ.

8 It happened, when the sun arose, that God prepared a sultry east wind; and the sun beat on Jonah’s head, so that he fainted, and requested for himself that he might die, and said, “It is better for me to die than to live.”
8 ဒီးလၢမုၢ်ဟဲထီၣ်န့ၣ် တၢ်မၤအသး လၢယွၤကတဲာ်ကတီၤ ကလံၤကိၢ် လၢမုၢ်ထီၣ်တခီ, ဒီးမုၢ်ဆဲးဘၣ် စီၤယိၤနါ အခိၣ်, ဒီးလီၤဘှါဝဲ, ဒီးဃ့ဝဲ လၢအကသံလီၤ. ဒီးစံးဝဲဒၣ်, ယသံဂ့ၤန့ၢ်ယမူ တက့ၢ်လီၤ.

9 God said to Jonah, “Is it right for you to be angry about the vine?” He said, “I am right to be angry, even to death.”
9 ဒီးယွၤ စံး လၢစီၤယိၤနါ, နသးထီၣ် လၢမာ်တိအဃိဂ့ၤ စ့ၢ်ကီးဧါ. ဒီးစံးဝဲဒၣ်, ယသးထီၣ် တုၤယသံန့ၣ် ဂ့ၤလီၤ.

10 Yahweh said, “You have been concerned for the vine, for which you have not labored, neither made it grow; which came up in a night, and perished in a night.
10 ဒီးယွၤ စံးဝဲဒၣ်, နသးလီ မာ်တိ လၢနတမၤဘၣ်တၢ် လၢအဂီၢ်ဘၣ်, လၢနတဒုးဒိၣ်ထီၣ်ဘၣ်, လၢအမဲထီၣ် လၢမုၢ်တနၤဖိ, ဒီးဟးဂီၤ လၢမုၢ်တနၤဖိလီၤ.

11 Shouldn’t I be concerned for Nineveh, that great city, in which are more than one hundred twenty thousand persons who can’t discern between their right hand and their left hand; and also much livestock?”
11 ဒီးနံၤနဝ့, ဝ့ၢ်ဖးဒိၣ်တဖျၢၣ်န့ၣ်, ဖဲပှၤလၢအတသ့ၣ်ညါ အစုထွဲ ဒီးအစုစ့ၣ် အဆၢဘၣ်, အိၣ်ဝဲ တကလးအဘျီ တဆံခံ ဒီးအဘျဲၣ်, ဒီးဆၣ်ဖိကီၢ်ဖိ အဒၢ အါအါကလဲာ်န့ၣ် ယဲဒၣ်အံၤ ယတသးလီဘၣ်အီၤဘၣ်ဧါ.